
Nr.  _____ din 13.02.2026
                                                          P R O C E S  V E R B A L

Incheiat astăzi 13.02.2026 cu ocazia şedinţei extraordinare a Consiliului local al comunei Dieci fiind convocată prin Dispoziţia Primarului comunei Dieci nr.12/2026, care a avut loc  la sediul consiliului din Dieci nr.139 A, în sala de ședințe.
Secretarul general al comunei Dieci face prezența membrilor Consiliului Local: 

Prezenți: Marcu-Onoriu BIRĂU (online), Gheorghe-Florin BOGDAN (în format fizic), Andreea-Daiana BUDEA (online) , Călin-Pavel COMAN (în format fizic), Adam Teodor GALEA (în format fizic), Ștefan-Iulius PAVEL (în format fizic), Ioan SALCU (în format fizic), Filip STANOIEVICI (online), Stelian-Vasile VULTUR (în format fizic).

 Rezultat prezenți: 9 consilieri locali din 9 în funcție.

 Secretarul general constată că sunt îndeplinite condițiile din art. 137 alin. (1). din Ordonanța de Urgență nr. 57/2019 privind Codul Administrativ, cu modificările și completările ulterioare.

             Sunt de asemenea prezenti   la sediul Consiliului dl. Bogdan Gheorghe Florin -viceprimar ,dl.Popuța Dărău Ioan Gabriel- secretar general.

             Procesul verbal al şedinţei este întocmit de către secretarul general.

I.

      Dl. președinte Pavel Ștefan-Iulius dă  citire Dispoziției Primarului nr 12/2026 de convocare a Consiliului local în şedinţă conform următorului PROIECT AL ORDINII DE ZI:
      1.Proiect de hotarare privind aprobarea ordinei de zi a şedinţei  Consiliului local din data de 13.02.2026.
                   2.Proiect de hotarare privind modificarea HCL nr.81/2025  privind stabilirea impozitelor și taxelor locale, precum și a taxelor speciale pentru 2026.

                   3.Proiect de hotarare privind destinare masa lemnoasă şi stabilire preţ pentru valorificarea masei lemnoase din pădurea comunală.

                   4.Proiect de hotarare privind aprobarea achiziționării unor servicii juridice de consultanță, de asistență și/sau de reprezentare.

                     Proiectele  de hotărâre au  fost iniţiate de dl.Galea Stefan Petru-primar

Dl președinte de ședință dă citire punctului 1. de pe ordinea de zi Proiectul ordinei de zi a şedinţei  Consiliului local din data de 13.02.2026– inițiator Primar Galea Stefan Petru.

Dl.secretar general intervine și aduce la cunoștința consilierilor locali prevederile art. 228, alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, care stipulează: „În exercitarea funcției, consilierul local sau consilierul județean aflat în una dintre situațiile prevăzute la alin. (1) are obligația să anunțe la începutul ședinței consiliului local, respectiv a consiliului județean interesul personal pe care îl are la adoptarea hotărârii respective, anunț care se consemnează în mod obligatoriu în procesulverbal al ședinței”. Cunoscând proiectele înscrise pe ordinea de zi, este foarte important ca fiecare consilier să analizeze prevederile proiectelor și să anunțe interesul personal pe care îl are. Astfel, acesta nu va fi luat în calcul la cvorumul necesar adoptării hotărârii, nu va participa la dezbaterea proiectului și nu va avea drept de vot pentru proiectele la care anunță conflictul de interese.

Dl.Bogdan Gheorghe Florin arată că la proiectul nr.4 Proiect de hotarare privind aprobarea achiziționării unor servicii juridice de consultanță, de asistență și/sau de reprezentare, are calitatea de martor în două dintre procese și nu poate participa nici la dezbateri și nici la vot.

Dl.secretar general arată că toate proiectele întrunesc condițiile pentru a fi introduse pe ordinea de zi, fiind comunicate din timp cu comisiile de specialitate și având avizele acestora.

Proiectul de hotărâre este avizat de către cele 3 comisii de specialitate. 

Nu sunt discuții.

Dl. preşedinte de şedinţă  supune la vot aprobarea proiectului de hotărâre în forma modificată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 9/2026.
  Se trece la punctul
II.
 
Dl. președinte de ședință dă citire punctului 2. de pe ordinea de zi Proiect de hotarare privind modificarea HCL nr.81/2025  privind stabilirea impozitelor și taxelor locale, precum și a taxelor speciale pentru 2026.-inițiator Primar Galea Stefan Petru
Proiectul de hotărâre este avizat de către cele 3 comisii de specialitate. 
Dl.secretar general prezintă modificările legislative apărute, în plan local HCL nr.81/2025 urmând a fi modificată prin abrogarea anexei cu privire la reducerile acordate prin HCL, acum reducerile privind Legea Moților au trecut la categoría reducerilor stabilite prin lege și nu la latitudinea Consiliului Local, nemaifiind grevate nici de plafonul de 5% sau alte condiții (lipsa datoriilor, etc).
Dl. preşedinte de şedinţă  supune la vot aprobarea proiectului de hotărâre, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 10/2026.

  Se trece la punctul

III.
 
Dl. președinte de ședință dă citire punctului 3. de pe ordinea de zi Proiect de hotarare privind destinare masa lemnoasă şi stabilire preţ pentru valorificarea masei lemnoase din pădurea comunală. -inițiator Primar Galea Stefan Petru
Proiectul de hotărâre este avizat de către cele 3 comisii de specialitate. 
Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 11/2026.

  Se trece la punctul
IV.
 
Dl. președinte de ședință dă citire punctului 4. de pe ordinea de zi Proiect de hotarare privind aprobarea achiziționării unor servicii juridice de consultanță, de asistență și/sau de reprezentare -inițiator Primar Galea Stefan Petru.

Așa cum s-a precizat și la pct.1 de pe ordinea de zi dl. consilier  Bogdan Gheorghe Florin, îsi declară înteresul și nu participă nici la dezbateri și nici la vot.
Proiectul de hotărâre este avizat de către cele 3 comisii de specialitate.

Dl.Salcu Ioan întreabă de ce trebuie să angajăm avocat când avem consilier juridic la primărie.Dl.secretar general arată  consilierul juridic are conform fișei postului pe lângă juridic și atribuțiile de achiziții publice, consilier de etică, declarații de avere și mai ales, începând cu 01.09.2024 fiindu-i delegate și atribuțiile compatimentului de asistență socială , postul fiind vacant, nu poate acoperi toată activitatea  cu caracter juridic pe partea de reprezentare în instanță, atât primăria cât și comisia de fond funciar având un număr destul de mare de procese pe rol (civil și fond funciar).
Dl.Pavel Ștefan întreabă dacă nu se poate aproba separat, doar pentru partea cu fondul funciar, celelalte pe civil să fie respinse.Sau să fie amânat proiectul pentru ședința viitoare, deoarece consideră că nu a fost informat dinante cu privire la tóate aspectele cu privire la cele 3 procese pe civil privind somații de plată.Dl.secretar general arată că nu au fost depuse în termen amendamente la proiect iar modificarea sau retragerea proiectului de pe ordinea de zi în aceste condiții nu se poate face decât de către inițiator/cu acordul acestuia. Se va supune la vot și fiecare consilier are cele 3 variante – pentru, împotrivă sau abținere.
Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu majoritate de 5 voturi ”pentru” , un vot împotrivă (Salcu) și 2 abțineri (Galea și Vultur) de cei 8 consilieri prezenţi, din totalul de 9 în funcţie, fiind adoptată HOTĂRÂREA NR. 12/2026.

Dl. preşedinte de şedinţă văzând că nu mai sunt şi alte probleme la ordinea de zi, declară închise lucrările şedinţei.

     PREŞEDINTE DE ŞEDINTĂ                                                                  SECRETAR GENERAL 
           Pavel Ștefan-Iulius                                                                           Popuța Dărău Ioan Gabriel

